১৬ জুলাই (ইংৰাজীঃ 16 July) হৈছে গ্ৰেগৰিয়ান বৰ্ষপঞ্জীৰ ১৯৭তম (অধিবৰ্ষত ১৯৮তম) দিন। বছৰ শেষ হ'বলৈ ১৬৮ দিন বাকী থাকে।
১৮৮৮ চনৰ আজিৰ দিনটোত পদাৰ্থ বিজ্ঞানী ফ্লিটজ জাৰাইনাকৰ জন্ম হয়। তেওঁ পদাৰ্থ বিজ্ঞানৰ নোবেল লাভ কৰিছিল।
১৯০৮ চনৰ আজিৰ তাৰিখতে দিল্লী কংগ্ৰেছ কমিটীৰ সভানেত্ৰী অৰুণা আছফ আলীৰ কাল্কা নামৰ এখন গাঁৱত জন্ম হয়। .
১৯৩০ চনৰ এই তাৰিখতে অসমীয়া সাহিত্যৰ ইতিহাসত সৌৰভ কুমাৰ চলিহা ছদ্মনামেৰে পৰিচিত সাহিত্যিক সুৰেন্দ্ৰ নাথ মেধিৰ জন্ম হয়।
১৯৩৩ চনৰ আজিৰ দিনটোতে অসম সাহিত্য সভাৰ প্ৰাক্তন সভাপতি, সাহিত্যিক, সাংবাদিক কনকসেন ডেকাই নলবাৰীৰ বেলশৰত জন্ম গ্ৰহণ কৰে।
৬২২ চনৰ আজিৰ দিনটোত হজৰত মহম্মদৰ মক্কাৰ পৰা মদিনালৈ যাত্ৰা। এই চনৰেপৰা মুছলমানসকলৰ 'হিজিৰি' চন গণনা কৰে।
১৮৮৩ চনৰ আজিৰ দিনটোৰ পৰাই ডিব্ৰু-শদিয়া ৰেলৱেৰ অধীনত উত্তৰ পূৰ্বাঞ্চলৰ সৰ্বপ্ৰথম ডিব্ৰুগড় আৰু মাকুমৰ মাজত ৰেল চলাচল আৰম্ভ হয়। .
১৯৬৯ খ্ৰীষ্টাব্দৰ এই দিনটোতে চন্দ্ৰপৃষ্ঠত অৱতৰণৰ বাবে মানৱবাহী মহাকাশযান "এপল' - ১১" আমেৰিকাৰ দ্বাৰা উৎক্ষেপন কৰা হৈছিল। .
২০০৪ চনৰ আজিৰ দিনটোতে আছাম ৰাইফলছৰ গুলীত নিহত হোৱা মনোৰমা দেৱী নামৰ এগৰাকী মহিলাক মৃত্যুক কেন্দ্ৰ কৰি আছাম ৰাইফলছ মুখ্য কাৰ্যালয়ৰ সন্মুখত অভিনৱ ভাৱে নগ্ন মহিলাই বিক্ষোভ প্ৰদৰ্শন কৰে।
